CELEX: 62014TN0191
Language: da
Date: 2014-03-21 00:00:00
Title: Sag T-191/14: Sag anlagt den 21. marts 2014 — Lubrizol France mod Rådet

19.5.2014   
            
            
               DA
            
            
               Den Europæiske Unions Tidende
            
            
               C 151/31
            
         Sag anlagt den 21. marts 2014 — Lubrizol France mod Rådet
   (Sag T-191/14)
   2014/C 151/40
   Processprog: engelsk
   
      Parter
   
   
      Sagsøger: Lubrizol France SAS (Rouen, Frankrig) (ved solicitor R. MacLean og barrister B. Hartnett)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Sagen antages til realitetsbehandling.
            
         
               —
            
            
               Artikel 1 og 4 i Rådets forordning (EU) nr. 1387/2013 (1) af 17. december 2013 om suspension af den fælles toldtarifs autonome toldsatser for visse landbrugs- og industriprodukter og om ophævelse af forordning (EU) nr. 1344/2011 annulleres, for så vidt som de tilsidesætter sagsøgerens ret til erhvervelse af tre toldsuspensioner i henhold til de tidligere TARIC-koder 2918 2900.80, 3811 2900.10 og 3811 9000.30, under henvisning til, at den indeholder åbenbare retlige og faktiske fejl og blev vedtaget under overtrædelse af væsentlige formforskrifter og sikkerhedskrav.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende om, at sagsøgte begik åbenbare retlige og faktiske fejl ved at fastslå, at de gældende krav var opfyldt for at bringe de tre autonome toldsuspensioner til ophør ved at undlade at foretage en korrekt undersøgelse af, om der foreligger tilstrækkelige mængder af lignende eller substituerbare mængder af produkter fremstillet i Den Europæiske Union samt kriteriet om identiske eller ækvivalente varer eller erstatningsvarer.
            
         
               2.
            
            
               Andet anbringende om, at sagsøgte tilsidesatte proceduremæssige formforskrifter og sikkerhedskrav, som er indført for at sikre, at de proceduremæssige regler, som kræver, at de virksomheder, der er imod proceduren, svarer i rette tid, og for at forhindre, at vildledende og unøjagtige oplysninger i bliver fremført som indsigelser mod at fortsætte den autonome toldsuspension, anvendes og implementeres korrekt.
            
         
      (1)  Rådets forordning (EU) nr. 1387/2013 af 17.12.2013 om suspension af den fælles toldtarifs autonome toldsatser for visse landbrugs- og industriprodukter og om ophævelse af forordning (EU) nr. 1344/2011 (EUT L 354, s. 201).